****

**รายละเอียดและเกณฑ์การแข่งขันทักษะวิชาชีพนักเรียน นักศึกษา ประเภทอาชีวศึกษา ระดับชาติ กลุ่มภาคใต้**

**ประจำปีการศึกษา 2559 ประเภทวิชาพื้นฐาน ทักษะการประกวดร้องเพลงสากล**

**วัตถุประสงค์** เพื่อเป็นการส่งเสริมและพัฒนาทักษะความสามารถในการใช้ภาษาอังกฤษและฝึกฝนให้นักเรียน นักศึกษาใช้ภาษาอังกฤษเพื่อแสดงออกถึงการออกเสียงภาษาอังกฤษผ่านการร้องเพลงภาษาอังกฤษ อีกทั้งสนับสนุนให้นักเรียน นักศึกษาได้นำความรู้ที่เรียนมาปรับใช้ประโยชน์ได้และแสดงออกได้อย่างเหมาะสม

**การประกวดร้องเพลงสากล แบ่งเป็น 2 ระดับ คือ**

1. ระดับประกาศนียบัตรวิชาชีพ จำนวน 1 หรือ 2 คน
2. ระดับประกาศนียบัตรวิชาชีพชั้นสูง จำนวน 1 หรือ 2 คน

**คุณสมบัติผู้สมัคร**

1. ผู้สมัครจะต้องเป็นนักเรียน/นักศึกษาภาคปกติในสังกัดสำนักงานคณะกรรมการการอาชีวศึกษาเอกชนในระดับประกาศนียบัตรวิชาชีพและระดับประกาศนียบัตรวิชาชีพชั้นสูงภาคเรียนปัจจุบัน
2. ผู้สมัครจะต้องไม่เป็นผู้ที่เคยได้รับเกียรติบัตรเหรียญทองในการประกวดขับร้องประเภทเพลงสากลมาก่อน
3. ผู้สมัครต้องลงทะเบียนเข้าร่วม จึงมีสิทธิ์เข้าประกวด

**รายละเอียดการรายงานตัวเพื่อการประกวด**

1. ผู้สมัครทุกคนต้องรายงานตัวระหว่างเวลา 08.00 – 08.30 น.และจับสลากเพื่อจัดลำดับการประกวด
2. หลังจากรายงานตัวและจับสลากแล้ว ผู้สมัครทุกคนต้องส่งแผ่นซีดีดนตรีที่ใช้ประกอบการขับร้อง

(Sound) ที่กรรมการดำเนินการ/ฝ่ายเครื่องเสียงทันที เพื่อตรวจเช็คความเรียบร้อย

1. ผู้สมัครทุกคนต้องเข้าร่วมประชุมเพื่อรับฟังคำชี้แจงรายละเอียดการประกวด ณ บริเวณเวทีการประกวดร้องเพลง

**ผู้ประสานงาน :** อ.พิมพ์พุทธ ทองจันทร์แก้ว (วิทยาลัยเทคโนโลยีพณิชยการหาดใหญ่)

**คณะกรรมการผู้ตัดสิน :** ผู้ทรงคุณวุฒิสาขาวิชาดนตรี/การขับร้องและครูผู้สอนภาษาอังกฤษ (อยู่ในดุลยพินิจของ สถานศึกษาที่เป็นเจ้าภาพ)

**ข้อกำหนดในการประกวด :**

1. ผู้สมัครทุกคนจะต้องเตรียมเพลงที่ใช้ในการประกวด 1 เพลง โดยจะเป็นเพลงเร็วหรือเพลงช้าก็ได้ และ**ไม่ให้ใช้เพลงที่มีลักษณะเมดเลย์ (Medley)หรือเป็นเพลงที่มีความยาวเกิน 5 นาที** โดยผู้สมัครจะต้องเตรียมดนตรีที่ใช้ในการประกวดขับร้อง (Sound) มาเอง ในรูปของแผ่นซีดีจำนวน 2 แผ่น
2. ซีดีดนตรีที่ใช้ในประกอบการขับร้อง(Sound) จะต้องไม่มีเสียงร้องและไม่มีเสียงดนตรีบรรเลงทำนอง (Melody Guide) และจะต้องทำเพลงมาโดยไม่มีเพลงอื่นร่วมอยู่ในแผ่นที่ใช้ประกวด
3. ผู้สมัครทุกคนจะต้องเตรียมเนื้อร้องจำนวน 3 ชุดมาส่งในวันรายงานตัว
4. ผู้สมัครจะต้องส่งแผ่นซีดีดนตรีที่ใช้ในการประกวดขับร้อง(Sound)ที่กรรมการฝ่ายเครื่องเสียงตามเวลาที่กำหนดไว้
5. หลังจากการรายงานตัวและส่งแผ่นซีดีดนตรีที่ใช้ในการประกวดขับร้อง(Sound)แล้ว จะไม่ให้เปลี่ยนเพลงที่ใช้ประกวด
6. การแต่งกาย ให้แต่งกายด้วยเครื่องแบบนักเรียน/นักศึกษาของสถาบัน

**เกณฑ์การตัดสิน** การตัดสินจะพิจารณาในด้านต่างๆดังนี้

1. **การใช้เสียง/น้ำเสียง** หมายถึง การควบคุมและบังคับลมในการขับร้องดี มีเทคนิคในการขับร้องครบถ้วน น้ำเสียงใสกังวาน มีพลังเสียง มีความกลมกลืนในการเอื้อนเสียง **(30 คะแนน)**
2. **เนื้อร้อง/อักขระ/ภาษา** หมายถึง คำร้องถูกต้องครบถ้วน คำควบกล้ำถูกต้องตามสำเนียงภาษาอังกฤษ **(20 คะแนน)**
3. **ทำนอง** หมายถึง ตรงคีย์ เพลงที่ร้องไม่มีเสียงแกว่งหรือเสียงเพี้ยน **(20 คะแนน)**
4. **จังหวะ** หมายถึง ไม่ร้องคร่อมหรือหลงจังหวะ มีความมั่นใจในการเข้าจังหวะในวรรคตอนต่างๆ

**(15 คะแนน)**

1. **บุคลิกภาพ** หมายถึง การใช้อารมณ์ ลีลา ท่าทาง การปฏิสัมพันธ์กับผู้ชม **(15 คะแนน)**

**\*ผลการตัดสินของกรรมการถือเป็นที่สิ้นสุด\***

**รางวัลการแข่งขัน**

1. **รางวัลเกียรติบัตรเหรียญทอง 80 – 100 คะแนน**
2. **รางวัลเกียรติบัตรเหรียญเงิน 70 – 79 คะแนน**
3. **รางวัลเกียรติบัตรเหรียญทองแดง 60 – 69 คะแนน**
4. **เกียรติบัตรสำหรับกรรมการทุกท่าน**

\*-\*-\*-\*-\*-\*-\*-\*-\*-\*-\*-\*-\*-\*-\*-\*-\*-\*-\*-\*-\*-\*-\*-\*-\*-\*-\*-\*-\*